
	APSTIPRINĀTS

	Valsts robežsardzes koledžas iepirkuma komisijas 2026.gada 10.jūlija sēdē

	(iepirkuma komisijas 2026.gada 10.jūlija sēdes protokols Nr.75)


VALSTS ROBEŽSARDZES KOLEDŽAS

ATKLĀTA KONKURSA

SPORTA KOMPLEKSA ĒKAS JUMTA ATJAUNOŠANA 
 (Iepirkuma identifikācijas Nr. VRK 2026/08-02)

NOLIKUMS

Rēzekne 2026
I. nodaļa. Vispārīgā informācija

Nolikumā lietotie termini

Nolikumā ir lietoti šādi termini un, iztulkojot Nolikuma noteikumus, šie termini izprotami saskaņā ar zemāk dotajām definīcijām vai norādēm, ja vien no citur Nolikumā tieši dotas norādes vai Nolikumā lietota izteikuma konteksta neizriet citādi:
Iepirkums – atklāts konkurss, kuru Pasūtītājs īsteno saskaņā ar šo dokumentu;
Pasūtītājs – Valsts robežsardzes koledža;
Pretendents – normatīvajos aktos noteiktajos gadījumos un kārtībā reģistrēta fiziskā vai juridiskā persona, vai šādu personu apvienība jebkurā to kombinācijā, kas tirgū veic būvdarbus un, kas Iepirkuma ietvaros varētu būt ieinteresēta iesniegt vai ir iesniegusi Piedāvājumu Pasūtītājam;
Nolikums – šis dokuments (tostarp tā pielikumi); 

EIS e-konkursu sistēma – Ministru kabineta 2022. gada 20. decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma;
Tehniskā specifikācija – Nolikuma 1. pielikums „Tehniskā specifikācija”;

Līguma projekts – Nolikuma 12. pielikums „Būvdarbu līgums”;
Būvdarbi – Tehniskajā specifikācijā un Līguma projektā noteiktajam atbilstoši realizēta Sporta kompleksa ēkas jumta atjaunošana; 
Piedāvājums – dokumentu kopums, ar kuru Pretendents Iepirkuma ietvaros piedāvā Pasūtītājam veikt Būvdarbus, kā arī pierāda Pasūtītājam savu atbilstību Nolikumā noteiktajām kvalifikācijas prasībām;
Pasūtītāja profils – Pasūtītāja tīmekļvietne EIS e-konkursu sistēmā, Piedāvājumu  saņemšanai, kurā Pasūtītājs ievieto informāciju par turpmākajiem uzaicinājumiem iesniegt Piedāvājumus, par plānotajiem Iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar Iepirkumiem saistītu informāciju: https://www.eis.gov.lv/EKEIS/Supplier/Organizer/694.
Iepirkuma identifikācijas numurs

Iepirkuma identifikācijas numurs: VRK 2026/08-02.
Iepirkuma priekšmets
3.1. Iepirkuma priekšmets ir Sporta kompleksa ēkas jumta atjaunošana saskaņā ar projektētāja Sabiedrība ar ierobežotu atbildību “AMB Design” (reģistrācijas Nr. 40203113369) izstrādāto būvprojektu “Valsts robežsardzes koledžas Sporta kompleksa ēkas jumta atjaunošana, Zavoloko iela 8, Rēzekne, LV-4601” (turpmāk – Būvprojekts) un Tehnisko specifikāciju.

3.2. Iepirkuma priekšmetam atbilst šāds CPV kods: 45000000-7 (celtniecības darbi).
3.3. Būvdarbu līguma izpildes termiņš: līdz 2026. gada 15. decembrim.

Iepirkuma tiesiskais un finansiālais pamats

1.1. Pasūtītājs īsteno Iepirkumu – atklātu konkursu – saskaņā ar Publisko iepirkumu likumu (turpmāk – PIL), citiem Latvijas Republikā spēkā esošajiem normatīvajiem aktiem un Nolikumu.
1.2. Pasūtītājs saņemto Pakalpojumu paredz apmaksāt no Latvijas Republikas budžeta līdzekļiem.
Pasūtītāja nosaukums, juridiskā adrese un citi rekvizīti

Pasūtītāja nosaukums – Valsts robežsardzes koledža (turpmāk – VRK).
Pasūtītāja juridiskā adrese – Zavoloko ielā 8, Rēzekne, Latvija, LV-4601.
Pasūtītāja tālruņa numurs– (+371) 64603699, e-pasta adrese: vrk@rs.gov.lv.
Iepirkuma komisija un Pasūtītāja kontaktpersona
1.3. Iepirkumu veic ar VRK 12.03.2026. pavēli Nr.179 „Par iepirkuma komisijas nozīmēšanu” izveidotā Iepirkuma komisija (turpmāk – Komisija). 
1.4. Kontaktpersonas, kuras sniegs informāciju:

1.4.1. par Iepirkuma Tehnisko specifikāciju – Komisijas priekšsēdētājs Rolands Boiko, Tālr. Nr. (+371) 29234786, e-pasta adrese: rolands.boiko@koledza.rs.gov.lv;
1.4.2. par Iepirkuma Nolikumu – Komisijas sekretāre Gita Kalniņa, Tālr. Nr.(+371) 64603697, e-pasta adrese: gita.kalnina@koledza.rs.gov.lv.

2. nodaļa. Kvalifikācijas prasības un piedāvājums
3. Kvalifikācijas prasības

Pretendents ir iepazinies ar Nolikumu un piekrīt visiem Nolikuma noteikumiem.
Pretendents iesniedz neatkarīgi izstrādātu Piedāvājumu.
Pretendents tiesību aktos noteiktajos gadījumos ir reģistrēts Latvijas Republikas komercreģistrā vai līdzvērtīgā reģistrā ārvalstī. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus). Šī prasība attiecas arī uz norādītajiem apakšuzņēmējiem un personām, uz kuru iespējām Pretendents balstās.
3.1. Pretendents, tostarp personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja Pretendents Būvdarbiem plāno piesaistīt apakšuzņēmēju), kas veiks Būvdarbus ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.
Pretendentam ir pozitīvs pašu kapitāls pēc pēdējā noslēgtā finanšu gada pārskata datiem.
Pretendenta īstermiņa likviditātes koeficients pēc pēdējā noslēgtā finanšu gada ir vismaz 1 (bilances rindas „Apgrozāmie līdzekļi kopā” dalījums ar bilances rindu „Īstermiņa kreditori kopā”).
Nolikuma 7.5. un 7.6. punkta izpratnē pēdējais noslēgtais finanšu gads ir pēdējais gads, par kuru pārskats ir iesniegts Valsts ieņēmumu dienestā, vai pēdējais gada pārskats ar pievienotu zvērināta revidenta apliecinājumu. 
3.2. Pretendents iepriekšējo piecu gadu laikā līdz piedāvājuma iesniegšanas dienai (vai īsākā laika periodā, ja pretendents savu darbību ir uzsācis vēlāk) ir guvis pieredzi ēkas jumta ar platību vismaz 1200 m2 apjomā izbūves, pārbūves vai atjaunošanas darbos (darbiem uz piedāvājuma iesniegšanas brīdi ir jābūt pabeigtiem un objektam nodotam ekspluatācijā).

3.3. Pretendenta rīcībā ir jābūt atbildīgajam būvdarbu vadītājam, kas:
7.9.1. ir sertificēts ēku būvdarbu vadīšanā;
7.9.2. ir darba tiesiskās attiecībās ar pretendentu vai tā norādīto apakšuzņēmēju, vai ir parakstījis apliecinājumu par dalību Līguma izpildē;
7.9.3. iepriekšējo 5 (piecu) gadu laikā līdz Iepirkuma nolikumā noteiktai piedāvājuma iesniegšanas dienai ir guvis pieredzi būvdarbu vadīšanā atbildīgā būvdarbu vadītāja amatā vismaz vienā objektā, kur veikti ēkas jumta ar platību vismaz 1200m2 apjomā izbūves, pārbūves vai atjaunošanas darbi (darbiem uz piedāvājuma iesniegšanas brīdi ir jābūt pabeigtiem un objektam nodotam ekspluatācijā).
7.10. Pretendenta piedāvātais speciālists ir darba tiesiskās attiecībās ar pretendentu vai tā norādīto apakšuzņēmēju vai ir parakstījis apliecinājumu par dalību Līguma izpildē.
7.11. Pretendents ir veicis objekta apsekošanu.
Objekta apsekošanas nosacījumi

3.4. Objektu, kurā realizējami Būvdarbi, apsekošana ir obligāta prasība dalībai Iepirkumā.

3.5. Dalībā iepirkumā ieinteresētais būvdarbu veicējs (turpmāk – Interesents) objekta apsekošanu var veikt jebkurā laikā līdz Piedāvājumu iesniegšanas termiņa pēdējai dienai.

3.6. Interesents objektu apsekošanu piesaka, sazinoties ar Pasūtītāja pārstāvjiem Rolands Boiko, Tālr.nr. (+371) 29234786, e-pasta adrese: rolands.boiko@koledza.rs.gov.lv vai Māris Lovniks, Tālr.nr. (+371) 64603675, e-pasta adrese: maris.lovniks@koledza.rs.gov.lv
3.7. Apsekošana jāpiesaka vismaz 1 (viens) darba dienu pirms plānotās apsekošanas veikšanas. 
3.8. Pirms apsekošanas veikšanas Interesenta pārstāvim jāuzrāda Pasūtītāja pārstāvim Interesenta izdota pilnvara par Interesenta pārstāvja(-u) dalību objekta apsekošanā. 
3.9. Pēc apsekošanas Pasūtītāja pārstāvis(ji) un Pretendenta pārstāvis(ji) paraksta objekta apsekošanas aktu (nolikuma 11.pielikums) divos eksemplāros, viens apsekošanas akta eksemplārs tiek nodots Pasūtītāja pārstāvim, bet otrs – Pretendenta pārstāvim. 
3.10. Pasūtītājs saglabā objekta apsekošanas aktu kā pierādījumu tam, ka apsekošana ir veikta.
3.11. Piedāvājums tiks noraidīts, ja Pretendents pirms piedāvājumu iesniegšanas termiņa beigām nebūs veicis objekta apsekošanu.

Prasības piedāvājuma saturam
3.12. Lai pierādītu savu atbilstību kvalifikācijas prasībām, Pretendents iesniedz Pasūtītājam Pieteikumu dalībai Iepirkumā, ko Pretendents sagatavo, atbilstoši Nolikuma 2.pielikumā dotajai veidlapai, un Apliecinājumu par neatkarīgi izstrādātu piedāvājumu, atbilstoši Nolikuma 3.pielikumā dotajai veidlapai. 
3.13. Ja Pretendents ir reģistrēts Latvijā, par reģistrācijas faktu Latvijas Republikas Uzņēmumu reģistrā Pasūtītājs pārliecināsies Uzņēmumu reģistra tīmekļa vietnē https://www.ur.gov.lv/lv/.
3.14. Ja Pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes attiecīgajā ārvalstī izdotas reģistrācijas apliecības kopija.
3.15. Ja Pretendents ir reģistrēts Latvijā, par reģistrāciju Būvkomersantu reģistrā Pasūtītājs pārliecinās Būvniecības informācijas sistēmas tīmekļa vietnē https://bis.gov.lv/bisp/lv/construction_companies.
3.16. Ārvalstīs reģistrētam Pretendentam, kas uz piedāvājuma iesniegšanas dienu nav reģistrēts Latvijas Republikas Būvkomersantu reģistrā, jāiesniedz attiecīgajā ārvalstī reģistrācijas/licencēšanas/sertificēšanas faktus apliecinoši dokumenti, ja attiecīgās valsts, kurā reģistrēts Pretendents, normatīvie akti tādus pieprasa.
3.17. Ārvalstīs reģistrēts pretendents, kas uz piedāvājuma iesniegšanas dienu nav reģistrēts Latvijas Republikas Būvkomersantu reģistrā, iesniedz apliecinājumu, ka gadījumā, ja tas tiks atzīts par uzvarētāju, tad pirms Būvdarbu līguma noslēgšanas pretendents reģistrēsies Latvijas Republikas Būvkomersantu reģistrā.
3.18. Ārvalstīs reģistrēts Pretendents iesniedz komersanta amatpersonu sarakstu, norādot Pretendentu un tā amatpersonas – personu, kura ir Pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības, personālsabiedrības biedru un personu, uz kuru iespējām Pretendents balstās savas kvalifikācijas apliecināšanai, amatpersonām.
3.19. Lai pierādītu savu atbilstību Nolikuma 7.5. punktā noteiktajai prasībai, Latvijā reģistrētam komersantam attiecīgā finanšu gada pārskata kopija jāiesniedz tikai pēc Komisijas pieprasījuma. Lai ārvalstu komersants apliecinātu atbilstību attiecīgajai prasībai, Pretendents piedāvājumā norāda pašu kapitālu un iesniedz gada pārskatu par pēdējo noslēgto finanšu gadu. Pretendenti, kuri darbību uzsākuši vēlāk un kuriem vēl nav noslēdzies pārskata gads, ir tiesīgi iesniegt zvērināta revidenta apstiprinātu operatīvo bilanci.
3.20. Lai pierādītu savu atbilstību Nolikuma 7.6. punktā noteiktajai prasībai Latvijā reģistrētam komersantam attiecīgā finanšu gada pārskata kopija jāiesniedz tikai pēc Komisijas pieprasījuma. Lai ārvalstu komersants apliecinātu atbilstību attiecīgajai prasībai, Pretendents piedāvājumā norāda likviditātes koeficientu un iesniedz gada pārskatu par pēdējo noslēgto finanšu gadu. Pretendenti, kuri darbību uzsākuši vēlāk un kuriem vēl nav noslēdzies pārskata gads, ir tiesīgi iesniegt zvērināta revidenta apstiprinātu operatīvo bilanci.
3.21. Ja piedāvājumu iesniedz personālsabiedrība vai piegādātāju apvienība vai ja pretendents balstās uz citu personu saimnieciskajām un finansiālajām iespējām, Nolikuma 7.5. un 7.6. punkta prasību kopumu jāizpilda vismaz vienam personālsabiedrības biedram, ja Pretendents ir personālsabiedrība, vai personu apvienības dalībniekam, ja Pretendents ir personu apvienība, vai personai, uz kuras saimnieciskajām un finansiālajām iespējām pretendents balstās.
3.22. Lai pierādītu Pretendenta atbilstību Iepirkuma nolikuma 7.8.punktā noteiktajai kvalifikācijas prasībai, Pretendentam jāiesniedz atbilstoši Nolikuma 4.pielikumā dotajai veidlapai sagatavotu pieredzes aprakstu. Pieredzes aprakstā Pretendents sniedz detalizētu informāciju par pieredzi. Līdz ar pieredzes aprakstu Pretendents iesniedz pasūtītāja sniegtu atsauksmi vai citu atbilstošu dokumentu, kas apliecina attiecīgo pieredzi, tostarp identificē pasūtītāju, apliecina darbu izpildes termiņu, darbu raksturu un apjomu. 
3.23. Lai pierādītu Pretendenta atbilstību Iepirkuma nolikuma 7.9.punktā noteiktajai kvalifikācijas prasībai, Pretendentam jāiesniedz informācija par Līguma izpildē piesaistīto personālu, kas sagatavota atbilstoši Nolikuma 5.pielikumā dotajai veidlapai un Atbildīgā būvdarbu vadītāja parakstītu speciālista pieredzes aprakstu, kas sagatavots atbilstoši Nolikuma 6.pielikumā dotajai veidlapai, tam pielikumā pievienojot pasūtītāja atsauksmes, būvatļauju kopijas, atbildīgā būvdarbu vadītāja saistību rakstu kopijas vai citu dokumentāciju, kas apliecina attiecīgā speciālista atbilstību noteiktajām prasībām.
3.24. Par Atbildīgā būvdarbu vadītāja sertifikāciju Pasūtītājs pārliecinās Būvniecības informācijas sistēmas tīmekļa vietnē https://bis.gov.lv/bisp/lv/construction_companies. Ja Pretendents Būvdarbu līguma izpildei plāno piesaistīt speciālistu, kuram profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvkomersantu reģistrā, jāpievieno dokumenti, kas pierāda, ka speciālists ir atbilstoši kvalificēts ārvalstī, kur tas ir reģistrēts (vai kurā ieguvis izglītību, ja speciālistu reģistrāciju neparedz attiecīgās valsts normatīvie akti). Ārvalstu Pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam jāiesniedz apliecinājums, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja Pretendentam tiks piešķirtas Būvdarbu līguma slēgšanas tiesības, tas līdz Būvdarbu līguma noslēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (ja attiecināms).
3.25. Pretendents var balstīties uz trešo personu iespējām, lai izpildītu prasības attiecībā uz Pretendenta saimniecisko stāvokli, tehniskām un profesionālām spējām (Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas veiks darbus, kuru izpildei attiecīgās spējas ir nepieciešamas). Šādā gadījumā Pretendents iesniedz personu, uz kuru iespējām balstās, sarakstu (Nolikuma 7.pielikums) un pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām Pretendents balstās, apliecinājumu (Nolikuma 9.pielikums) vai vienošanos par nepieciešamo resursu nodošanu Pretendenta rīcībā norādot, ka:

3.25.1. tam būs nepieciešamie resursi, uz kuriem Pretendents balstījies, iesniedzot piedāvājumu un,

3.25.2. šie resursi Pretendentam tiks nodoti un būs Pretendenta rīcībā visu Būvdarbu līguma izpildes laiku (norādot konkrētus darbus, kādi tiks veikti Būvdarbu līguma izpildes laikā), gadījumā, ja ar Pretendentu tiks noslēgts Būvdarbu līgums.

Ja personai, kas paraksta apliecinājumu, nav pārstāvības tiesības (saskaņā ar Latvijas Republikas Uzņēmuma reģistra informāciju vai, ja Pretendents ir reģistrēts ārvalstīs,- saskaņā ar attiecīgās valsts kompetentas institūcijas izsniegtu dokumentu), tad klāt jāpievieno dokumentu, kas apliecina šīs personas pārstāvības tiesības.
3.26. Ja Pretendents Būvdarbu līguma izpildē plāno piesaistīt apakšuzņēmēju(s), kuru veicamo darbu vērtība ir vismaz 10 000 euro, Pretendents iesniedz Būvdarbu līguma izpildē iesaistīto personu sarakstu, kas sagatavots atbilstoši Nolikuma 8.pielikumā dotajai veidlapai un apakšuzņēmēja(u) apliecinājumu par piedalīšanos Būvdarbu līguma izpildē saskaņā ar Nolikuma 9.pielikumā pievienoto veidlapu. 
3.27. Ja Pretendents ir piegādātāju apvienība jebkurā juridiskā statusā, Nolikuma 7.punktā  noteiktās kvalifikācijas prasības jāizpilda vismaz vienam no piegādātāju apvienības biedriem vai visiem piegādātāju apvienības dalībniekiem kopā. Šādā gadījumā līdz ar Piedāvājumu iesniedzama piegādātāju apvienības dalībnieku vienošanās vai cits dokuments, no kura izriet:
3.27.1. visu piegādātāju apvienības dalībnieku vienošanās par sadarbību nākotnē Būvdarbu līguma izpildē; 

3.27.2. Būvdarbu līguma izpildei nepieciešamo resursu sadalījums; 

3.27.3. Būvdarbu līguma izpildes sadalījums;

3.27.4. vienošanās, ka, ja tiks pieņemts lēmums piegādātāju apvienībai piešķirt Būvdarbu līguma slēgšanas tiesības, visi piegādātāju apvienības dalībnieki apvienosies noteiktajam statusam (pilnsabiedrība) vai noslēgs sabiedrības līgumu, vienojoties par apvienības dalībnieku atbildības sadalījumu;

3.27.5. dalībnieks (dalībnieki), kurš tiek pilnvarots pārstāvēt piegādātāju apvienību Iepirkumā, kā arī parakstīt Būvdarbu līgumu, norādot Būvdarbu līguma paraksttiesīgās(o) personas(u) vārdu, uzvārdu, amatu un kontaktinformāciju. 
3.28. Ja uz Pretendentu attiecas kāds no PIL 42. panta otrajā daļā minētajiem izslēgšanas iemesliem, izņemot 8. un 9. punktu, Pretendents Piedāvājumam pievieno informāciju par tiem, kā arī var pievienot skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem un personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

3.29. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citi dokumenti ir derīgi un tiek atzīti 6 mēnešus, kopš to izsniegšanas dienas, ja tajos nav norādīts cits termiņš. 
4. Informācija par Eiropas vienotā iepirkuma procedūras dokumenta iesniegšanu
4.1. Pasūtītājs pieņem arī Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. 
4.2. Ja piegādātājs izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. 
4.3. ESPD veidlapu nosaka Eiropas Komisijas 2016. gada 5. janvāra Īstenošanas regula 2016/7. ESPD veidlapa pieejama tīmekļvietnē: http://espd.eis.gov.lv/. Pretendents sagatavoto ESPD pievieno savam piedāvājuma Elektronisko iepirkumu sistēmā, aizpildot visas sadaļas.
4.4. Ja Pretendents iesniedz ESPD kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu kvalifikācijas prasībām, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
4.5. Ja Pretendents, kuram iepirkumā būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu kvalifikācijas prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu kvalifikācijas prasībām.

5. Finanšu un tehniskais piedāvājums

5.1. Pretendents Piedāvājumu iesniedz par visu Iepirkuma priekšmeta apjomu. Pretendents nav tiesīgs iesniegt Piedāvājuma variantus.
5.2. Pretendents, iesniedzot Finanšu un tehnisko piedāvājumu, piedāvā Pasūtītājam nodrošināt Būvdarbu izpildi par noteiktu samaksu, ņem vērā un apņemas ievērot Tehniskajā specifikācijā noteiktās prasības un nosacījumus, Finanšu un tehnisko piedāvājumu Pretendents sagatavo atbilstoši Nolikuma 10. pielikumā dotajai veidlapai.
5.3. Finanšu un tehniskajā piedāvājumā (norādāmajā kopējā cenā) Pretendents iekļauj visas paredzamās izmaksas, kas izriet no Pretendenta Piedāvājuma, Nolikuma, tai skaitā arī tādi riski kā likumdošanas izmaiņu risks, pakalpojumu (tajā skaitā arī materiālu, darbaspēka) sadārdzinājuma risks. Papildus izmaksas, kuras Pretendents nebūs paredzējis, iekļāvis un norādījis Finanšu un tehniskajā piedāvājumā, netiks ņemtas vērā, noslēdzot Būvdarbu līgumu.
5.4. Pretendents Finanšu un tehniskajā piedāvājumā norāda kopējo cenu ar precizitāti divi cipari aiz komata.
5.5. Pretendents nodrošina piedāvātās cenas nemainīgumu visā Būvdarbu līguma izpildes laikā.
5.6. Finanšu un tehniskā piedāvājuma veidlapai pievienojama saskaņā ar Ministru kabineta 2017. gada 3. maija noteikumos “Noteikumi par Latvijas būvnormatīvu LBN 501-17 “Būvizmaksu noteikšanas kārtība” noteikto Pretendenta izstrādāta tāme par Sporta kompleksa ēkas jumta atjaunošanas darbiem.
5.7. Tāme iesniedzama par visu Iepirkuma apjomu. Izstrādājot tāmi, Pretendents tajā iekļauj visus materiālus, kas nepieciešami, lai kvalitatīvi veiktu Būvdarbus, atbilstoši konkrētā Pretendenta pielietotajai tehnoloģijai un bez kuriem nebūtu iespējama Būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. Izstrādājot tāmi, jāizceno visi darbi, materiāli, to apjomi u.c, kas nepieciešams Būvdarbu kvalitatīvai izpildei. 
5.8. Tāme jāsastāda un jāiesniedz Microsoft Excel datne. Tāmē izmaksas par vienu vienību norādāmas ar precizitāti divi cipari aiz komata, tālākie aprēķini veicami, izejot no noapaļotās vienas vienības cenas un šādi noapaļojamas arī tālākās aprēķinu summas.
5.9. Tāmē jāietver visas tehniskās dokumentācijas prasības, tajā skaitā Būvdarbu realizācijai nepieciešamie resursi, iespējamā nepieciešamo detalizēto tehnisko risinājumu izstrādāšana, izpilddokumentācijas noformēšanas izmaksas, Būvdarbu veikšanas izmaksas, darba aizsardzības izmaksas, nodokļi un citas Būvdarbu līguma pilnīgai un kvalitatīvai realizācijai nepieciešamās izmaksas.
5.10. Ja Finanšu un tehniskā piedāvājuma veidlapā un EIS sistēmā norādītā piedāvātā cena atšķiras, tad par pamatu tiks ņemta un vērtēta Finanšu un tehniskā piedāvājuma formā norādītā cena vārdiem.
5.11. Ja Finanšu un tehniskā piedāvājuma veidlapā un tāmē norādītā Būvdarbu kopējā cena atšķiras, tad par pamatu piedāvātās līgumcenas noteikšanai tiks ņemta un vērtēta iesniegtā tāme.

6. nodaļa. Piedāvājuma sagatavošana, iesniegšana un atvēršana
7. Piedāvājuma sagatavošana, noformēšana un iesniegšana

7.1. Piedāvājums iesniedzams tikai elektroniski, Pretendentam kā piegādātājam reģistrējoties Valsts digitālās attīstības aģentūras uzturētajā tīmekļvietnē www.eis.gov.lv pieejamajā Elektronisko iepirkumu sistēmā un izmantojot tās e-konkursu sistēmu. 

7.2. Ieinteresētais piegādātājs EIS e-konkursu sistēmā šā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs. Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883. 

7.3. Piedāvājums jāiesniedz vienā no zemāk minētajiem formātiem: 

7.3.1. Izmantojot EIS e-konkursu sistēmas piedāvātos rīkus, aizpildot minētās sistēmas EIS e-konkursu sistēmā Iepirkuma sadaļā ievietotās formas; 

7.3.2. elektroniski aizpildāmos dokumentus, elektroniski sagatavojot ārpus EIS e-konkursu sistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
7.4. Piedāvājums elektroniski ar EIS e-konkursu sistēmas piedāvāto sistēmas parakstu vai ar drošu elektronisku parakstu jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un piegādātāju apvienības dalībnieku vienošanās dokumentā nav atrunātas pārstāvības tiesības, Piedāvājums jāparaksta katra Pretendenta, kas iekļauts piegādātāju apvienībā, pārstāvim ar pārstāvības tiesībām.
7.5. Ja Piedāvājumu paraksta pilnvarota persona, līdz ar Piedāvājumu iesniedzama Pretendenta pārstāvja ar pārstāvības tiesībām parakstīta pilnvara (skenēts dokumentu oriģināls PDF formātā vai elektroniski parakstīts dokuments). Pilnvarā precīzi jānorāda pilnvarotajam pārstāvim piešķirto tiesību un saistību apjoms.
7.6. Ja Piedāvājums vai kāds tā dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
7.7. Iesniedzot Piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietotas EIS e-konkursu sistēmās Iepirkuma sadaļā) ietvertos nosacījumus. 
7.8. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve Piedāvājumā ietvertajai informācijai, tostarp Piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
7.9. Ja Piedāvājums satur kādu no 12.8. apakšpunktā minētajiem riskiem, tas netiek izskatīts.
7.10. Piedāvājums jāiesniedz EIS e-konkursu apakšsistēmā līdz 2026. gada 31.jūlija plkst. 10:00.

7.11. Piedāvājumi, kas nav iesniegti Nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Nolikumā norādītā Piedāvājumu iesniegšanas termiņa, nav noformēti tā, lai Piedāvājumā iekļautā informācija nebūtu pieejama līdz Piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
7.12. Piedāvājuma iesniegšana ir Pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par Pretendenta izdevumiem un iespējamiem zaudējumiem, kas saistīti ar Piedāvājuma sagatavošanu un iesniegšanu.
7.13. Pretendents jebkurā laikā līdz Piedāvājumu iesniegšanas termiņa beigām var grozīt vai atsaukt iesniegto Piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc Piedāvājumu iesniegšanas termiņa beigām Pretendents nevar grozīt savu Piedāvājumu.
7.14. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Iepirkumā.
7.15. Ja no sistēmas uzturētāja (Valsts reģionālās attīstības aģentūras) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt Piedāvājumu, Piedāvājumu iesniegšanas termiņš tiks pagarināts un Pasūtītājs publicēs informāciju par Piedāvājumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Iepirkums tiks pārtraukts.
7.16. Pretendents Piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus Piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
7.17. Visiem Piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno Pretendenta apliecināts tulkojums latviešu valodā saskaņā ar Valsts valodas likuma 10. panta trešo daļu un Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
7.18. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
7.19. Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
7.20. Ja Piedāvājumu iesniedz piegādātāju apvienība vai personālsabiedrība, Piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis.
7.21. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks.
8. Piedāvājumu atvēršana

8.1. Piedāvājumu atvēršana sākas 2026. gada 31.jūlijā plkst. 14:00, EIS e-konkursu sistēmā Iepirkuma sadaļā.

8.2. Iesniegto Piedāvājumu atvēršanas procesam var sekot līdzi tiešsaistes režīmā (2026. gada 31.jūlijā plkst. 14:00) EIS e-konkursu sistēmā Iepirkuma sadaļā.
8.3. Piedāvājumu atvēršana notiek, izmantojot EIS e-konkursu apakšsistēmā pieejamos rīkus Piedāvājumu elektroniskai saņemšanai.

8.4. Piedāvājumu vērtēšanu Komisija veic slēgtā sēdē. 
9. Pieņēmums par Piedāvājuma (Piedāvājuma dokumenta) neiesniegšanu
9.1. Uzskatāms, ka Piedāvājuma dokuments nav iesniegts, ja:

9.1.1. attiecīgā dokumenta formāts neatbilst Nolikuma 12.3. apakšpunktā noteiktajam un attiecīgo dokumentu nav iespējams atvērt ar Pasūtītāja izmantoto programmatūru;
9.1.2. attiecīgā datne ir tehniski bojāta un nav atverama;
9.1.3. attiecīgās datnes atvēršanu antivīrusa programmatūra bloķē kā potenciāli bīstamu;
9.1.4. attiecīgo datni nav iespējams atvērt sakarā ar to, ka Pretendents veicis Piedāvājuma otrā līmeņa šifrēšanu un pielaidis kļūdas Piedāvājuma šifrēšanas vai atšifrēšanas procesā vai arī vispār nav veicis Piedāvājuma atšifrēšanu;
9.1.5. attiecīgās datnes atvēršana varētu kaut kādā veidā apdraudēt EIS e-konkursu sistēmas darbību.
9.2. Ja iepriekš minēto iemeslu dēļ (14.1. apakšpunkts) nav iespējams atvērt nevienu Piedāvājuma dokumentu, tad uzskatāms, ka Piedāvājums vispār nav iesniegts.

4. nodaļa. Pretendentu atlase, izvēle un Iepirkuma līguma slēgšana

Pretendentu atlase
9.3. Komisija Piedāvājumu vērtēšanu veic šādos posmos:

9.3.1. Piedāvājuma noformējuma pārbaude;

9.3.2. Pretendentu atlase;

9.3.3. Finanšu un tehniskā piedāvājumu vērtēšana.
9.4. Komisija veic Piedāvājumu noformējuma pārbaudi – Komisija novērtē vai piedāvājums sagatavots un noformēts atbilstoši Nolikumā norādītajām noformēšanas prasībām, tai skaitā pārbauda, vai ir iesniegti visi nepieciešamie dokumenti atbilstoši Nolikuma 9.punktā noteiktajam. 
9.5. Ja Pretendenta Piedāvājums neatbilst Nolikumā noteiktajām noformējuma prasībām, Komisija, izvērtējot konkrēto neatbilstību būtiskumu, var lemt par Pretendenta neizslēgšanu no dalības Iepirkumā.
9.6. Komisija veic Pretendentu atlasi – kvalifikācijas pārbaudi atbilstoši Nolikuma 7.punkta prasībām.
9.7. Komisija izslēdz Pretendentu no turpmākas dalības Iepirkumā un tā Piedāvājumu tālāk nevērtē, ja konstatē, ka:
9.7.1. Pretendents ir iesniedzis nepatiesu informāciju savas kvalifikācijas novērtēšanai;
9.7.2. Pretendents vispār nav iesniedzis prasīto informāciju;
9.7.3. kvalifikācijas dokumenti nav iesniegti atbilstoši Nolikumā noteiktajām prasībām un/vai to saturs neatbilst Nolikuma prasībām;
9.7.4. Pretendents nav veicis objekta apsekošanu.
9.8. Komisija veic Pretendentu iesniegto Finanšu un tehnisko piedāvājumu pārbaudi un izvērtēšanu atbilstoši Nolikuma 11.2. apakšpunktā noteiktajam. 
9.9. Komisija veic Pretendentu Finanšu un tehnisko piedāvājumu pielikumā iesniegto tāmju pārbaudi un izvērtēšanu atbilstoši Nolikuma 11.7. – 11.9. apakšpunktos noteiktajam.
Vērtējot tāmi, kurā ir konstatētas aritmētiskās kļūdas, Komisija ņem vērā cenu pēc kļūdu labojumiem.
Ja Komisijai ir šaubas, ka iesniegtais Finanšu un tehniskais piedāvājums varētu būt nepamatoti lēts, Komisija rīkojas saskaņā ar PIL 53. pantu.
10. Piedāvājuma izvēle

10.1. No visiem Nolikumā un normatīvajos aktos noteiktajām prasībām atbilstošajiem Piedāvājumiem Komisija izvēlēsies saimnieciski visizdevīgāko piedāvājumu (uzvarētājs), kuru nosaka, ņemot vērā tikai piedāvāto kopējo cenu (bez pievienotās vērtības nodokļa (turpmāk - PVN). 
10.2. Ja vairāki piedāvājumi ir ar vienādu zemāko piedāvāto cenu, tad uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.
10.3. Pretendents, kurš iesniedzis saimnieciski izdevīgāko piedāvājumu (uzvarētājs), tiek atzīts par Pretendentu, kuram būtu piešķiramas Būvdarbu līguma slēgšanas tiesības.
10.4. Līguma slēgšanas tiesības tiek piešķirtas Pretendentam, kurš atbilst 16.1.apakšpunktā noteiktajam kritērijam un uz kuru nav attiecināmi 17. un 18.punktā noteiktie Pretendentu izslēgšanas apstākļi.
10.5. Ja attiecībā uz Pretendentu konstatēti Nolikuma 17. un/vai 18. punktā noteiktie Pretendentu izslēgšanas apstākļi un Pretendents tiek izslēgts no dalības Iepirkumā, Komisija saskaņā ar Nolikuma 16.1. apakšpunktā noteikto nosaka nākamo saimnieciski izdevīgāko piedāvājumu un veic tā pārbaudi atbilstoši Nolikuma 14.4. apakšpunktā noteiktajai kārtībai.

11. Publisko iepirkumu likuma 42. panta piemērošana
11.1. Komisija pārbauda vai uz Pretendentu un PIL 42. panta trešās daļas 1.-3. punktā minētajām personām nav attiecināmi PIL 42. panta otrajā daļā minētie izslēgšanas iemesli, izņemot 8. un 9. punktu. Izslēgšanas nosacījumu pārbaude tiek veikta PIL 42. pantā noteiktajā kārtībā.
11.2. Ja ārvalstī reģistrēts vai pastāvīgi dzīvojošs Pretendents, kuram atbilstoši Nolikumā noteiktajām prasībām būtu piešķiramas Līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar PIL 42. panta piektās daļas 2. punktu, Komisija izslēdz Pretendentu no turpmākas dalības Konkursā un tā piedāvājumu neizskata.
11.3. Ja uz pretendentu attiecas kāds no PIL 42. panta otrās daļas 1., 4.-7. vai 10.-14. punktā norādītajiem izslēgšanas gadījumiem, pretendents norāda to piedāvājumā. Ja pretendents tiek atzīts par tādu, kam piešķiramas Līguma slēgšanas tiesības, pretendents iesniedz PIL 43. pantā otrajā daļā norādīto informāciju, un uzticamības nodrošināšanai iesniegto pierādījumu vērtēšana tiek veikta saskaņā ar PIL 43. pantā noteikto.
Starptautisko un Latvijas Republikas nacionālo sankciju likuma 11.1 panta piemērošana
11.4. Pasūtītājs izslēdz Pretendentu no dalības Iepirkumā, ja uz Pretendentu (tai skaitā uz katru personu apvienības dalībnieku (ja pretendents ir nereģistrēta personu apvienība), kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi. Pasūtītājs veiks pārbaudi atbilstoši Starptautisko un Latvijas Republikas nacionālo sankciju likuma 11.1 panta noteikumiem.
11.5. Pasūtītājs pārbaudi par to, vai uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības Iepirkumā nosacījumi, veic, izmantojot pakalpojumu sniedzēja nodrošinātu elektronisku rīku tīmekļvietnē www.lursoft.lv. 

11.6. Ja Pasūtītāja rīcībā ir ziņas, ka uz Pretendentu, iespējams, attiecas Starptautisko un Latvijas Republikas nacionālo sankciju likuma 11.1 panta pirmajā vai otrajā daļā paredzētie pretendentu izslēgšanas no dalības Iepirkumā nosacījumi, Pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.

Iepirkuma līguma slēgšana

11.7. Pasūtītājs noslēdz ar Pretendentu Iepirkuma līgumu, pamatojoties uz Pretendenta Piedāvājumu, Tehnisko specifikāciju un Līguma projektu. 

11.8. Ja Piedāvājumu iesniedz piegādātāju apvienība, tai Iepirkuma līguma slēgšanas tiesību iegūšanas gadījumā ir pienākums pirms Iepirkuma līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu piecu dienu laikā pēc PIL 60. panta sestajā daļā minētā nogaidīšanas termiņa beigām.

11.9. Iepirkuma līgumu slēdz ne agrāk kā nākamajā darba dienā pēc nogaidīšanas termiņa beigām saskaņā ar PIL 60. pantu. Ja Iepirkuma uzvarētājs pēc PIL 60. pantā minētā nogaidīšanas termiņa beigām atsakās slēgt Iepirkuma līgumu ar Pasūtītāju vai atsauc savu Piedāvājumu, vai personu apvienība piecu darba dienu laikā pēc PIL 60. pantā minētā nogaidīšanas termiņa beigām neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija ir tiesīga pieņem lēmumu Iepirkuma līguma slēgšanas tiesības piešķirt nākamajam Pretendentam, kurš Piedāvājis zemāko kopējo cenu (bez PVN), vai pārtraukt Iepirkuma procedūru, neizvēloties nevienu Piedāvājumu. Ja pieņemts lēmums Iepirkuma līguma slēgšanas tiesības piešķirt nākamajam Pretendentam, kurš Piedāvājis zemāko kopējo cenu, bet tas atsakās slēgt Iepirkuma līgumu, Komisija pieņem lēmumu pārtraukt Iepirkuma procedūru, neizvēloties nevienu Piedāvājumu.

11.10. Pirms lēmuma pieņemšanas par līguma slēgšanas tiesību piešķiršanu nākamajam Pretendentam, kurš piedāvājis zemāko kopējo cenu (bez PVN), Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Iepirkuma līgumu ar Pasūtītāju. Ja nepieciešams, Komisija pieprasa no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.

11.11. Ja nākamais Pretendents, kurš piedāvājis zemāko kopējo cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās noslēgts Iepirkuma līgumu, Komisija pieņem lēmumu pārtraukt Iepirkumu, neizvēloties nevienu Piedāvājumu.
5. nodaļa. Citi noteikumi
12. Komisijas tiesības un pienākumi

12.1. Komisijai ir tiesības:

12.1.1. Pieprasīt, lai Pretendents precizētu informāciju par savu Piedāvājumu, ja tas nepieciešams Piedāvājumu noformējuma pārbaudei, Pretendentu atlasei, kā arī Piedāvājumu novērtēšanai.

12.1.2. Normatīvajos aktos noteiktajā kārtībā labot Finanšu un tehniskajos piedāvājumos konstatētās aritmētiskās kļūdas.

12.1.3. Ja Komisija konstatē, ka atbilstoši PIL 42., 44., 45., 46.panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
12.1.4. Pieņemt lēmumu slēgt Iepirkuma līgumu ar nākamo Pretendentu, kurš Piedāvājis Piedāvājumu ar zemāko cenu, vai pārtraukt Iepirkumu, neizvēloties nevienu Piedāvājumu, ja: 
19.1.4.1. Izraudzītais Pretendents atsakās slēgt Iepirkuma līgumu ar Pasūtītāju.
19.1.4.2. Pretendents, kurš atzīts par uzvarētāju piecu darba dienu laikā pēc Iepirkuma līguma projekta nosūtīšanas nenoslēdz Iepirkuma līgumu, t.i. neiesniedz parakstītu Iepirkuma līgumu.

12.1.5. Ja pieņemts lēmums slēgt Iepirkuma līgumu ar nākamo Pretendentu, kurš Piedāvājis nākošo Piedāvājumu ar zemāko cenu, bet tas atsakās slēgt Iepirkuma līgumu, Komisija pieņem lēmumu pārtraukt Iepirkumu, neizvēloties nevienu Piedāvājumu.

12.1.6. Pirms lēmuma pieņemšanas par Iepirkuma līguma noslēgšanu ar nākamo Pretendentu, kurš Piedāvājis nākošo Piedāvājumu ar zemāko cenu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt Iepirkumu, neizvēloties nevienu Piedāvājumu.

12.1.7. Jebkurā brīdī pārtraukt Iepirkumu, ja tam ir objektīvs pamatojums.

12.2. Komisijai ir pienākums:

12.2.1. Nodrošināt Iepirkuma procedūras norisi un dokumentēšanu.

12.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

12.2.3. Normatīvajos aktos noteiktajā kārtībā sniegt informāciju par Iepirkuma procedūru pēc ieinteresēto personu pieprasījuma.

12.2.4. Vērtēt Pretendentus un to iesniegtos Piedāvājumus saskaņā PIL, Nolikumu un Tehnisko specifikāciju, izvēlēties Piedāvājumu vai pieņemt lēmumu par Iepirkuma procedūras izbeigšanu, neizvēloties nevienu Piedāvājumu.

13. Pretendenta tiesības un pienākumi

13.1. Pretendentam ir tiesības:

13.1.1. Pirms Piedāvājumu iesniegšanas termiņa beigām grozīt vai atsaukt iesniegto Piedāvājumu.

13.1.2. PIL 68.pantā noteiktajā kārtībā iesniegt iesniegumu Iepirkumu uzraudzības birojā par atlases noteikumiem, Tehnisko specifikāciju un citām prasībām, kas attiecas uz Iepirkumu, vai par Pasūtītāja vai Komisijas darbību Iepirkuma procedūras laikā, ievērojot PIL 68.panta otrajā un trešajā daļā noteiktos termiņus.
13.1.3. Citas tiesības, kas Pretendentam ir noteiktas normatīvajos aktos. 
13.2. Pretendentam ir pienākums:

13.2.1. Sagatavot Piedāvājumus atbilstoši Nolikuma un Tehniskās specifikācijas prasībām.
13.2.2. Sniegt patiesu informāciju.
13.2.3. Komisijas noteiktajā termiņā sniegt atbildes uz Komisijas pieprasījumiem par papildu informāciju, kas nepieciešama Piedāvājuma noformējuma pārbaudei, Pretendentu atlasei, Piedāvājumu atbilstības pārbaudei, kā arī vērtēšanai.

14. Konkursa nolikuma pieejamība un informācijas apmaiņas kārtība

14.1. Pasūtītājs nodrošina brīvu un tiešu elektronisku pieeju Iepirkuma dokumentiem EIS e-konkursu apakšsistēmā Iepirkuma sadaļā.
14.2. Pretendents apņemas sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā Iepirkuma sadaļā.
14.3. Papildu informācijas pieprasījumi ir jānosūta EIS e-konkursu apakšsistēmā vai uz Nolikuma 6.2.1. un 6.2.2.apakšpunktā minētajām e-pasta adresēm.

14.4. Saziņas dokumentā ietver iepirkuma procedūras nosaukumu un identifikācijas numuru.
14.5. Ja piegādātājs ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
14.6. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā šī konkursa sadaļā, norādot arī uzdoto jautājumu.
Ar Iepirkumu saistītās izmaksas
Pretendents sedz visas savas izmaksas, kas saistītas ar piedalīšanos Iepirkumā, tostarp izmaksas, kas saistītas ar Piedāvājuma sagatavošanu un iesniegšanu.
15. Personas datu apstrāde

23.1. Pasūtītājs Iepirkumā iesniegtos personas datus apstrādās, Iepirkuma dokumentu glabās un PIL  noteiktajos gadījumos personas datus nodos Iepirkumu uzraudzības birojam un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši PIL, Eiropas Savienības fondu vadību regulējošos tiesību aktos un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti prasības.

15.1. Pasūtītājs Pretendenta Piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Iepirkuma “Sporta kompleksa ēkas jumta atjaunošana” (identifikācijas numurs VRK 2026/07-02) norisi atbilstoši PIL un Nolikumam.

15.2. Personas dati tiks glabāti PIL 40. panta piektajā daļā noteiktajā termiņā - 10 gadus pēc Iepirkuma līguma noslēgšanas dienas vai gadījumā, ja Iepirkums tiek pārtraukts vai izbeigts bez rezultāta – 10 gadus pēc Komisijas lēmuma par Iepirkuma rezultātu pieņemšanas dienas.
16. Noslēguma noteikumi

16.1. Pasūtītājs un Pretendenti ar informāciju apmainās rakstiski latviešu vai angļu valodā, nosūtot informāciju elektroniski vai pa pastu.
Pēc Piedāvājuma iesniegšanas Pretendents vairs nevar celt pretenzijas par Nolikuma saturu. 
Citas saistības attiecībā uz Iepirkuma norisi, kas nav atrunātas šajā Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
Nolikuma pielikumi ir neatņemamas tā sastāvdaļas:

16.1.1. 1.pielikums “Tehniskā specifikācija” ar pielikumu, 3 (trīs) datnes;

16.1.2. 2.pielikums “Pieteikums dalībai iepirkumā”, 1 (viens) datne;

16.1.3. 3.pielikums “Apliecinājums par neatkarīgi izstrādātu piedāvājumu”, 1 (viens) datne;

16.1.4. 4.pielikums “Pretendenta pieredzes apraksts”, 1 (viens) datne;

16.1.5. 5.pielikums “Informācija par piesaistītajiem speciālistiem”, 1 (viens) datne;

16.1.6. 6.pielikums “Atbildīgā būvdarbu vadītāja pieredzes apraksts”, 1 (viens) datne;

16.1.7. 7.pielikums “Personu, uz kuru iespējām pretendents balstās, saraksts”, 1 (viena) datne;

16.1.8. 8.pielikums “Apakšuzņēmēju saraksts”, 1 (viena) datne;

16.1.9. 9.pielikums “Personu apliecinājums”, 1 (viena) datne;

16.1.10. 10.pielikums “Finanšu un tehniskais piedāvājums”, 1 (viena) datne;

16.1.11. 11.pielikums “Apsekošanas akts” , 1 (viena) datne;
16.1.12. 12.pielikums “Būvdarbu līgums”, 1 (viena) datne,

